CELEX: 32008D0676
Language: sl
Date: 2008-07-24 00:00:00
Title: 2008/676/ES: Odločba Komisije z dne 24. julija 2008 o odobritvi metod za razvrščanje prašičjih trupov v Bolgariji (notificirano pod dokumentarno številko C(2008) 3740)

19.8.2008   
            
            
               SL
            
            
               Uradni list Evropske unije
            
            
               L 221/28
            
         
      ODLOČBA KOMISIJE
   
   z dne 24. julija 2008
   o odobritvi metod za razvrščanje prašičjih trupov v Bolgariji
   (notificirano pod dokumentarno številko C(2008) 3740)
   (Besedilo v bolgarskem jeziku je edino verodostojno)
   (2008/676/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (EGS) št. 3220/84 z dne 13. novembra 1984 o določitvi lestvice Skupnosti za razvrščanje prašičjih trupov (1) in zlasti člena 5(2) Uredbe,
   ob upoštevanju naslednjega:
   
               (1)
            
            
               V skladu s členom 2(3) Uredbe (EGS) št. 3220/84 je treba prašičje trupe razvrščati z ocenjevanjem mesnatosti v skladu s statistično preizkušenimi metodami ocenjevanja, ki temeljijo na fizičnih meritvah enega ali več anatomskih delov prašičjega trupa. Metode za razvrščanje prašičev se odobrijo ob upoštevanju skladnosti z maksimalno toleranco statistične napake pri ocenjevanju. To toleranco določa člen 3(2) Uredbe Komisije (EGS) št. 2967/85 z dne 24. oktobra 1985 o podrobnih pravilih za uporabo lestvice Skupnosti za razvrščanje prašičjih trupov (2).
            
         
               (2)
            
            
               Bolgarija je Komisijo zaprosila, da odobri uporabo ene metode za razvrščanje prašičjih trupov, in predstavila rezultate svojih preskusov razseka v drugem delu protokola iz člena 3(3) Uredbe Komisije (EGS) št. 2967/85.
            
         
               (3)
            
            
               Preučitev tega zahtevka je pokazala, da so pogoji za odobritev te metode za razvrščanje izpolnjeni.
            
         
               (4)
            
            
               Sprememba naprav ali metode razvrščanja se lahko odobri samo z novo odločbo Komisije, sprejeto na podlagi pridobljenih izkušenj. Zato se lahko ta odobritev prekliče.
            
         
               (5)
            
            
               Ukrepi, predvideni s to odločbo, so v skladu z mnenjem Upravljalnega odbora za svinjsko meso –
            
         SPREJELA NASLEDNJO ODLOČBO:
   Člen 1
   Za razvrščanje prašičjih trupov v Bolgariji se v skladu z Uredbo (EGS) št. 3220/84 odobri uporaba naslednje metode:
   
               —
            
            
               naprava, imenovana Ultra FOM 200, in z njo povezane metode ocenjevanja, podrobno opredeljene v Prilogi.
            
         Člen 2
   Spremembe naprave ali metode ocenjevanja niso dovoljene.
   Člen 3
   Ta odločba je naslovljena na Republiko Bolgarijo.
   
      V Bruslju, 24. julija 2008
      
         
            Za Komisijo
         
         Mariann FISCHER BOEL
         
         
            Članica Komisije
         
      
   
   
      (1)  UL L 301, 20.11.1984, str. 1. Uredba, kakor je bila nazadnje spremenjena z Uredbo (ES) št. 3513/93 (UL L 320, 22.12.1993, str. 5).
   
      (2)  UL L 285, 25.10.1985, str. 39. Uredba, kakor je bila nazadnje spremenjena z Uredbo (ES) št. 1197/2006 (UL L 217, 8.8.2006, str. 6).
   
      PRILOGA
      Metode za razvrščanje prašičjih trupov v Bolgariji
      ULTRA FOM 200
      
                  1.
               
               
                  Razvrščanje prašičjih trupov se opravi z napravo, imenovano Ultra FOM 200.
               
            
                  2.
               
               
                  Naprava je opremljena z ultrazvočno sondo s frekvenco 4 MHz (Krautkrämer MB 4 SE). Ultrazvočni signal se digitalizira, shrani in obdela z mikroprocesorjem (vrste Intel 80 C 32). Naprava Ultra-FOM sama preračuna rezultate meritev v ocenjeni delež mesnatosti.
               
            
                  3.
               
               
                  Delež mesnatosti trupa se izračuna v skladu z naslednjo enačbo:
                  
                      = 67,130 – 0,3284 × X1 – 0,3725 × X2 + 0,01515 × X3
                  kjer je:
                  
                              
                                 
                           
                           
                              =
                           
                           
                              ocenjeni odstotek mesnatosti trupa,
                           
                        
                              X1
                           
                           
                              =
                           
                           
                              debelina hrbtne tolšče (vključno s kožo), merjena 7 cm od vzdolžne osi trupa med tretjim in četrtim zadnjim ledvenim vretencem (v milimetrih),
                           
                        
                              X2
                           
                           
                              =
                           
                           
                              debelina hrbtne tolšče (vključno s kožo), merjena 7 cm od vzdolžne osi trupa med tretjim in četrtim zadnjim rebrom (v milimetrih),
                           
                        
                              X3
                           
                           
                              =
                           
                           
                              debelina mišice, merjena istočasno in na istem mestu kot debelina hrbtne tolšče (v milimetrih).
                           
                        Ta enačba velja za trupe, ki tehtajo med 60 in 120 kilogrami.